Það er komið að loka tónleikum haustdagskrár Múlans að þessu sinni á Björtuloftum í Hörpu . Á tónleikunum , sem að þessu sinni fara fram föstudaginn 13. desember kemur fram hljómsveit söngkonunnar Unu Stef , Una Stef & the SP74 . Una og hljómsveit munu koma tónleikagestum í dillandi jólagrúvsstuð þegar þau flytja jólalög úr ýmsum áttum í sínum búning en hljómsveitin er þekkt fyrir glæpsamlega taktvissu og stemningu á sviði . Ásamt Unu koma fram , Elvar Bragi Kristjónsson , trompet / flugelhorn , Sólveig Moravék , saxófónn / flauta , Daníel Helgason , gítar , Baldur Kristjánsson , bassi og Sólrún Mjöll Kjartansdóttir , trommur . Alls voru 14 tónleikar í tónleikaröðinni að þessu sinni . Múlinn snýr aftur á Björtuloftum í lok janúar á nýju ári með glænýja og spennandi dagskrá . Tónleikarnir hefjast kl. 21:00 og fara fram á Björtuloftum , 5. hæð Hörpu og er miðaverð kr. 2500 , 1500 kr. fyrir nemendur og eldri borgara , miðar fást í miðasölu Hörpu , harpa.is og tix.is